Aalborg-biskoppen Henning Toft Bro og hans kollegaer har sendt et åbent brev ud, der opfordrer danskerne til at hjælpe den syriske befolkning økonomisk. Biskopperne håber blandt andet, at sognene vil samle ind i forbindelse med gustjenester. - Vi står med en af de værste humanitære katastrofer i nyere tid, derfor er det vigtigt, at vi reagerer på den ulykkelige situation i Syrien, der har sendt mere end 5 millioner mennesker på flugt, siger biskop i Aalborg Stift Henning Toft Bro. Biskoppen siger videre, at selvom det er en kompleks sag, er det vigtigt, at der kommer hjælp til syrerne, og at hjælpen kommer snart. Han opfordrer eventuelle donorer til at gå via kirkens organisationer som Danmission, Caritas, Folkekirkens Nødhjælp og Bibelselskabet og understreger, at der i uddelingen af nødhjælp ikke vil blive skelet til religiøs overbevisning.

Referat:
I et åbent brev opfordrer folkekirkens biskopper befolkningen til at donere penge til det krigsramte Syrien.